Sabino Bilbao

Sabino Bilbao Líbano (Leioa, 1897ko abenduaren 11 – Getxo, 1983ko urtarrilaren 20a) bizkaitar futbolaria zen, Athleticen erdilari moduan jokatu zuena.

 Biografia 
Sabino Athleticen beheko mailetan trebatu zen 1916an lehen taldera igo arte. Zuri-gorriekin zelai erdian 9 denboraldiz jokatu zuen, Errege Kopako hiru finalean arituz eta 2 txapelketa irabazi zituelarik, 1921ean eta 1923an hain zuzen ere. Fitxa - www.athletic-club.net

Espainiar futbolaren historiografian, Sabino, nagusiki, historiako lehen konbinatu espainiarreko partaideetako bat izateagatik gogoratzen dute, 1920ko Anberesko Olinpiar Jokoak jokatu zituena eta zilarrezko domina lortu zuena.

Espainiako selekzioan txapelketa hartako bi partida jokatu zituen, 1920ko irailaren 1ean Suediaren aurkako partidan debutatuz (txapelketako hirugarrena) eta hurrengo partida Italiaren aurka ere jokatuz. Suediarren aurkako partidan izandako anekdota ospetsu batengatik gogoratzen da, bere taldekideak (bai selekzioan, bai Athleticen), Jose Maria Belaustek «A mi el pelotón, Sabino, que los arrollo» esan omen zuen, Suediako selekzioari gola sartu aurretik. Orduan espainiar amorruaren () mitoa jaio omen zen. Hala ere, litekeena da Belaustegigoitiak hori ez esatea, baizik eta «Sabino, aurrera!», euskaraz. Izan ere, Espainiako selekzioan ziharduten beste euskal herritar futbolariak adoretzeko, askotan oihukatzen zien «aurrera, aurrera!».

 Ibilbidea 
KlubaUrtea(k)Athletic Club1916-1925

 Tituluak 
 Eskualdeko Txapelketak 
TxapeleketaKlubaUrteaIparraldeko Eskualdeko TxapelketaAthletic Club1920Iparraldeko Eskualdeko TxapelketaAthletic Club1921Bizkaiko Herrialde TxapelketaAthletic Club1923Bizkaiko Herrialde TxapelketaAthletic Club1924

 Errege Kopak 
TituluaKlubaUrteaErrege KopaAthletic Club1921Errege KopaAthletic Club1923

 Nazioarteko tituluak 
TituluaKlubaUrteaSaria1920ko Olinpiar JokoakEspainiako selekzioa1920Zilarrezko domina

 Erreferentziak 

Kategoria:Leioarrak
Kategoria:Bizkaiko gizon futbolariak
Kategoria:Athleticeko futbolariak 1910eko hamarkadan
Kategoria:Athleticeko futbolariak 1920ko hamarkadan
Kategoria:1920ko Udako Olinpiar Jokoetako futbolariak
Kategoria:Olinpiar Jokoetako dominadunak futbolean
Kategoria:1920ko Udako Olinpiar Jokoetako dominadunak
Kategoria:Espainiako gizonezkoen futbol selekzioko jokalariak
Kategoria:Getxon hildakoak